NER ประชุมผู้ถือหุ้น E-AGM ไฟเขียวปันผล 0.31 บาท
NER จัดงานประชุมสามัญผู้ถือหุ้นประจำปี 66 ผ่านสื่ออิเล็กทรอนิกส์ AGM อนุมัติการจ่ายเงินปันผลสำหรับผลการดำเนินงานประจำปี 65 อีกในอัตราหุ้นละ 0.31 บาท
NER จัดงานประชุมสามัญผู้ถือหุ้นประจำปี 66 ผ่านสื่ออิเล็กทรอนิกส์ AGM อนุมัติการจ่ายเงินปันผลสำหรับผลการดำเนินงานประจำปี 65 อีกในอัตราหุ้นละ 0.31 บาท
10 เม.ย. 2566

นายชูวิทย์ จึงธนสมบูรณ์ ประธานเจ้าหน้าที่บริหาร บริษัท นอร์ทอีส รับเบอร์ จำกัด (มหาชน) หรือ NER เปิดเผยว่า ที่ประชุมสามัญผู้ถือหุ้นประจำปี 66 รับทราบผลการดำเนินงาน ประจำปี 65 บริษัทฯ มีรายได้จากการขายสินค้า 25,172.06 ล้านบาท เพิ่มขึ้น 746.40 ล้านบาทหรือเพิ่มขึ้น 3.06% เมื่อเทียบกับปี 2564 และมีกำไรสุทธิรวม 1,748  ล้านบาทซึ่งคิดเป็นอัตรากำไรสุทธิ 6.94%
นอกจากนี้ ที่ประชุมฯ ยังมีมติอนุมัติการจ่ายเงินปันผลสำหรับผลการดำเนินงานประจำปี 65 ในอัตราหุ้นละ 0.38 บาท คิดเป็นเงินทั้งสิ้นประมาณ 702.16 ล้านบาท ซึ่งเมื่อหักเงินปันผลระหว่างกาลสำหรับผลประกอบการงวด 6 เดือนแรกของปี 65 ในอัตราหุ้นละ 0.07 บาทต่อหุ้น คิดเป็นเงิน 129.34 ล้านบาท ที่ได้จ่ายเมื่อวันที่ 7 กันยายน 65 โดยคงเหลือเป็นเงินปันผลที่จะจ่ายในครั้งนี้อีกในอัตราหุ้นละ 0.31 บาท คิดเป็นเงิน 572.81 ล้านบาท
โดยการจ่ายเงินปันผลสำหรับผลการดำเนินงานประจำปี 65 คิดเป็นอัตราการจ่ายเงินปันผลร้อยละ 40.17 ของกำไรสุทธิหลังจากหักเงินทุนสำรองตามกฎหมาย และกำหนดรายชื่อผู้ถือหุ้นที่มีสิทธิรับเงินปันผล (Record date) ในวันที่ 21 เมษายน 66 และกำหนดจ่ายเงินปันผลในวันที่ 9 พฤษภาคม 66